Komission tiedonanto Euroopan parlamentille EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi rahoitusvälineiden markkinoista sekä neuvoston direktiivien 85/611/ETY ja 93/6/ETY ja Euroopan parlamentin ja neuvoston direktiivin 2000/12/EY muuttamisesta ja neuvoston direktiivin 93/22/ETY kumoamisesta /* KOM/2004/0015 lopull. - COD 2002/0269 */





KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi rahoitusvälineiden markkinoista sekä neuvoston direktiivien 85/611/ETY ja 93/6/ETY ja Euroopan parlamentin ja neuvoston direktiivin 2000/12/EY muuttamisesta ja neuvoston direktiivin 93/22/ETY kumoamisesta 2002/0269 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi rahoitusvälineiden markkinoista sekä neuvoston direktiivien 85/611/ETY ja 93/6/ETY ja Euroopan parlamentin ja neuvoston direktiivin 2000/12/EY muuttamisesta ja neuvoston direktiivin 93/22/ETY kumoamisesta 1. TAUSTA Ehdotus toimitettiin Euroopan parlamenttiin ja neuvostoon (asiakirja KOM(2002) 625 lopullinen - 2002/0269 (COD)): // 19.11.2002 Euroopan talous- ja sosiaalikomitean lausunto: // 18.6.2003 Euroopan parlamentin lausunto, ensimmäinen käsittely: // 25.9.2003 Muutettu ehdotus toimitettiin Euroopan parlamentille ja neuvostolle: // --- Yhteinen kanta vahvistettiin: // 8.12.2003 2. KOMISSION EHDOTUKSEN TAVOITE Direktiiviehdotuksen päätavoitteet: 1. Sijoittajansuojan ja markkinoiden eheyden varmistaminen luomalla toimiluvan saaneiden rahoituksenvälittäjien toimintaa sääntelevät yhdenmukaiset vaatimukset; ja 2. rahoitusmarkkinoiden tasapuolisuuden, läpinäkyvyyden, tehokkuuden ja yhdentymisen edistäminen: tavoitteeseen on pyrittävä erityisesti laatimalla rahoitusvälineillä tehtävien kauppojen valmistelua ja niiden toteuttamista kaupankäyntijärjestelmissä ja markkinoilla koskevat pääperiaatteet; sijoituspalveluyritysten on myös sitouduttava tavoitteen saavuttamiseen. 3. YHTEISTÄ KANTAA KOSKEVAT HUOMAUTUKSET 3.1. Yleiset huomautukset Puheenjohtajavaltiot Kreikka ja Italia ovat käsitelleet komission direktiiviehdotusta kiireellisenä asiana. Eurooppa-neuvosto on kehottanut neuvostoa ja Euroopan parlamenttia antamaan direktiivin mahdollisimman pian. Neuvosto vahvisti määräenemmistöllä yhteisen kantansa 8 joulukuuta 2003. Tämän vuoksi komissio voi hyväksyä yhteisen kannan. Yhteisessä kannassa on säilytetty komission ehdotuksen keskeinen sisältö. Tämän vuoksi komissio voi pääosin hyväksyä yhteisen kannan. Yhteisessä kannassa otetaan huomioon lukuisat Euroopan parlamentin ehdottamat tarkistukset, jotka komissio on hyväksynyt. Jotkin parlamentin tekemät tarkistukset on sisällytetty tekstiin sellaisenaan, mutta suurin osa yhteiseen kantaan sisältyvistä tarkistuksista on muotoiltu uudestaan tai siirretty uuteen paikkaan tekstin sisäisen johdonmukaisuuden parantamiseksi (osa tekstistä on järjestetty uudelleen) tai säädösten laadintaan liittyvien syiden vuoksi. Ehdotetut muutokset selventävät ja määrittelevät paremmin komission ehdottamaa järjestelmää. Osa muutoksista perustuu komission hyväksymiin Euroopan parlamentin ensimmäisessä käsittelyssä tekemiin tarkistuksiin. Komission muutettuun ehdotukseen tehtyjä keskeisiä muutoksia, jotka sisältyvät neuvoston yhteiseen kantaan, käsitellään yksityiskohtaisesti jäljempänä. 3.2. Euroopan parlamentin ensimmäisessä käsittelyssä tehdyt tarkistukset Euroopan parlamentti teki 146 tarkistusta. Komissio hyväksyi osittain tai kokonaan 90 tarkistuksen tekstin tai keskeisen sisällön. 3.2.1. Komission hyväksymät tarkistukset, jotka on sisällytetty yhteiseen kantaan a) Johdanto-osan kappaleet Yhteisen kannan johdanto-osan 4 kappale Kappaleessa täsmennetään, että kohde-etuus luovuttaen toteutettavat hyödykejohdannaiset kuuluvat direktiivin soveltamisalaan, jos niillä käydään kauppaa säännellyillä markkinoilla tai monenkeskisissä kaupankäyntijärjestelmissä (Multilateral Trading Facility, MTF). Tässä johdanto-osan kappaleessa, joka liittyy yhteisen kannan liitteen I C osaan, otetaan huomioon parlamentin tarkistus 1. Yhteisen kannan johdanto-osan 6 kappale Kappaleessa selvennetään monenkeskisen kaupankäyntijärjestelmän ja säänneltyjen markkinoiden käsitteitä. Se sisältää osittain Euroopan parlamentin tarkistukset 3 ja 25. Yhteisen kannan johdanto-osan 7 kappale Direktiiviehdotus kattaa vain yritykset, joiden tavanomaisena ammatti- tai liiketoimintana on ammattimainen sijoituspalvelujen tarjoaminen ja/tai sijoitustoiminnan harjoittaminen. Direktiivin soveltamisalan ulkopuolelle olisi jätettävä henkilöt, jotka tarjoavat sijoituspalveluja tai harjoittavat sijoitustoimintaa satunnaisesti. Direktiivin soveltamisalaan liittyvän johdanto-osan 8 kappaleen tavoin tätä kappaletta on parannettu komission alkuperäiseen ehdotukseen verrattuna, ja siinä otetaan osittain huomioon parlamentin tarkistus 4. Yhteisen kannan johdanto-osan 8 kappale Yhteiseen kantaan on sisällytetty uusi johdanto-osan kappale selventämään 2 artiklan 1 kohdan d alakohdassa myönnettävän poikkeuksen kattavuutta. Direktiivin soveltamisalan ulkopuolelle pitäisi jättää omaan lukuunsa kauppaa käyvät henkilöt, kunhan he eivät ole markkinatakaajia eivätkä käy järjestäytyneesti, säännöllisesti ja järjestelmällisesti kauppaa omaan lukuunsa säännellyn markkinan tai monenkeskisen kaupankäyntijärjestelmän ulkopuolella. Tämä johdanto-osan kappale vastaa parlamentin tarkistusta 4. Yhteisen kannan johdanto-osan 9 kappale Tässä kappaleessa selvennetään, että viittauksilla "henkilöihin" tarkoitetaan direktiivissä sekä luonnollisia henkilöitä että oikeushenkilöitä. Tätä asiaa käsitellään parlamentin tarkistuksissa 6, 14, 15, 16 ja 130. Yhteisen kannan johdanto-osan 18 kappale Tässä kappaleessa selvennetään, että direktiivin 2000/12/EY mukaisesti toimiluvan saaneet luottolaitokset eivät tarvitse toista, tämän direktiivin mukaista toimilupaa tarjotakseen sijoituspalveluja tai harjoittaakseen sijoitustoimintaa. Kappale liittyy 1 artiklan 2 kohtaan ja sisältää osittain parlamentin tarkistuksen 34. Yhteisen kannan johdanto-osan 48 kappale Yritykset voivat päättää, kenelle antavat pääsyn yksittäisiä hinta-tarjouksia koskeviin tietoihin edellyttäen, että tämä toteutetaan syrjimättömin perustein. Johdanto-osan 48 kappaleen mukaan yksittäisiä hintatarjouksia koskevien tietojen antaminen ainoastaan yksityisasiakkaille tai ammattimaisille asiakkaille ei ole syrjintää. Kappale liittyy 27 artiklan 3 kohtaan ja sisältää osittain parlamentin tarkistuksen 88. (b) Artiklaosa I Osasto - Määritelmät ja soveltamisala 1 artiklan 2 kohta Tässä kohdassa luetellaan direktiiviehdotuksen artiklat, joita sovelletaan direktiivin 2000/12/EY säännösten lisäksi sijoituspalveluja tarjoaviin luottolaitoksiin. Se sisältää osittain Euroopan parlamentin tarkistuksen 12. 2 artiklan 1 kohdan d alakohta Yhteiseen kantaan, jossa otetaan huomioon Euroopan parlamentin tarkistuksen 4 perusajatus, on sisällytetty uusi poikkeus, joka jättää direktiivin soveltamisalan ulkopuolelle henkilöt, jotka tarjoavat vain sellaista sijoituspalvelua tai harjoittavat sellaista sijoitustoimintaa, joka muodostuu yksinomaan kaupankäynnistä omaan lukuun, ja joita ei voida luokitella markkinatakaajiksi eikä henkilöiksi, jotka säänneltyjen markkinoiden tai monenkeskisen kaupankäyntijärjestelmän ulkopuolella käyvät suunnitelmallisesti, säännöllisesti ja järjestelmällisesti kauppaa omaan lukuunsa. 2 artiklan 1 kohdan k alakohta Tämä säännös liittyy poikkeukseen, jota sovelletaan henkilöihin, jotka käyvät kauppaa hyödykkeillä ja/tai hyödykejohdannaisilla omaan lukuunsa. Osittain parlamentin tarkistukseen 15 perustuvan yhteisen kannan mukaan poikkeusta ei sovelleta henkilöihin, jotka ovat osa ryhmää, jonka pääasiallisena liiketoimintana on muiden sijoituspalvelujen tarjoaminen. 2 artiklan 1 kohdan l alakohta Yhteisessä kannassa, joka perustuu parlamentin tarkistukseen 16, laajennetaan poikkeuksen soveltamisalaa komission ehdotukseen verrattuna sisällyttämällä siihen myös ne välittäjät, jotka käyvät kauppaa muilla johdannaisilla kuin optioilla ja futuureilla. 3 artikla Yhteisessä kannassa annetaan jäsenvaltioille mahdollisuus olla soveltamatta direktiiviä tietyin edellytyksin henkilöihin, jotka saavat tarjota ainoastaan sijoituspalvelua, joka muodostuu siirtokelpoisia arvopapereita ja yhteissijoitusyritysten osuuksia koskevien toimeksiantojen vastaanottamisesta ja välittämisestä sekä kyseisiin rahoitusvälineisiin liittyvän sijoitusneuvonnan tarjoamisesta. Tämä uusi artikla vastaa parlamentin tarkistuksia 156 ja 157. 4 artiklan 1 kohdan 7 alakohta Yhteiseen kantaan on sisällytetty "kauppojen sisäisen toteuttajan" määritelmä, joka vastaa parlamentin tarkistuksen 33 perusajatusta. Määritelmään ei ole kuitenkaan sisällytetty parlamentin tarkistusta kokonaisuudessaan. Yhteisessä kannassa ei etenkään viitata tarkistuksen niihin osiin, joissa määritellään kauppaa edeltävien avoimuusvelvoitteiden soveltamisalaa kuten sisäisesti toteutettavien toimeksiantojen kokoa ja niiden kohteena olevia rahoitusvälineitä. Komissio katsoo neuvoston tavoin, että kyseisten asioiden ei tule olla osa "sisäisen toteuttajan" määritelmää, vaan niitä olisi käsiteltävä sijoituspalveluyrityksiin sovellettavan sitovien hintatarjousten julkistamista 27 artiklan mukaisesti koskevan velvoitteen yhteydessä. 4 artiklan 1 kohdan 15 alakohta Monenkeskisen kaupankäyntijärjestelmän määritelmä on muotoiltu uudelleen ottaen huomioon parlamentin tarkistus 25. Näin selvennetään, että monenkeskisellä kaupankäyntijärjestelmällä on oltava toimilupa ja sen on toimittava direktiivin II osaston säännösten mukaisesti. 4 artiklan 1 kohdan 10 alakohta "Asiakkaan" määritelmä on muotoiltu uudelleen parlamentin tarkistuksen 22 mukaisesti. 4 artiklan 1 kohdan 11 alakohta "Ammattimaisen asiakkaan" määritelmä on muotoiltu uudelleen ottaen huomioon parlamentin tarkistus 23. 4 artiklan 1 kohdan 12 alakohta "Yksityisasiakkaan" määritelmä on muotoiltu uudelleen ottaen huomioon parlamentin tarkistus 23. 4 artiklan 1 kohdan 16 alakohta "Rajahintatoimeksiannon" määritelmä on muotoiltu uudelleen ottaen osittain huomioon parlamentin tarkistus 27. 4 artiklan 1 kohdan 26 alakohta "Sivuliikkeen" määritelmä on muotoiltu uudelleen ottaen huomioon parlamentin tarkistuksen 32 tavoite. 4 artiklan 1 kohdan 28 alakohdan b alakohta "Siirtokelpoisten arvopaperien" määritelmä on muotoiltu uudelleen. Se sisältää parlamentin tarkistuksen mukaisesti joukkovelkakirjoja tai muita arvopaperisoituja velan muotoja koskevat talletustodistukset. II Osasto - Sijoituspalveluyritysten toimilupa- ja toimintaedellytykset I Luku - Toimiluvan myöntämisedellytykset ja -menettely 5 artiklan 2 kohta Tässä artiklassa säädetään monenkeskisen kaupankäyntijärjestelmän toiminnasta vastaavan markkinoiden ylläpitäjän velvoitteista. Siinä otetaan huomioon parlamentin tarkistus 35. 13 artiklan 2 kohta Komission alkuperäisen ehdotuksen 12 artiklan 2 kohta on poistettu yhteisestä kannasta. Yritysten ei enää tarvitse osoittaa valvontaviranomaisille, että ne ovat toimineet tästä kohdasta johtuvien velvoitteiden mukaisesti. Valvontaviranomaisten on itse osoitettava, että sijoituspalveluyritys ei ole noudattanut velvoitteitaan. Parlamentin tarkistus 38 otetaan huomioon osittain. 13 artiklan 4 kohta Tämän kohdan mukaan sijoituspalveluyrityksen on toteutettava kohtuulliset toimenpiteet sijoituspalvelujen tarjoamisen ja sijoitustoiminnan harjoittamisen jatkuvuuden ja säännönmukaisuuden turvaamiseksi. Tämä kohta on yhteisessä kannassa muotoiltu uudelleen parlamentin tarkistuksen 39 mukaisesti. 14 artiklan 1 kohta Neuvosto on muuttanut tämän kohdan sanamuotoa. Siitä on poistettu vaatimus, jonka mukaan monenkeskisen kaupankäyntijärjestelmän sääntöjen ja menettelyjen on annettava käyttäjille mahdollisuus tehdä kauppoja parhaaseen mahdolliseen monenkeskisessä kaupankäyntijärjestelmässä tai sen kautta saatavaan hintaan. Parlamentin tarkistus 149 otetaan huomioon osittain. 14 artiklan 2 kohta Monenkeskistä kaupankäyntijärjestelmää ylläpitäville sijoituspalveluyrityksille ja markkinoiden ylläpitäjille asetetaan yhteisessä kannassa uusi velvoite. Uuden velvoitteen mukaan niiden on tarjottava riittävästi julkisesti saatavaa tietoa (tai varmistettava tiedon saatavuus), jotta järjestelmän käyttäjät pystyvät muodostamaan arvion sijoituksesta. Yritysten tai markkinoiden ylläpitäjien on otettava velvollisuutta täyttäessään huomioon sekä käyttäjien että kaupankäynnin kohteena olevien rahoitusvälineiden luonne. Tässä uudessa kohdassa noudatetaan parlamentin tarkistuksen 149 perusajatusta. 14 artiklan 4 kohta Yhteisestä kannasta on poistettu komission ehdotukseen sisältynyt rajoitus, jonka mukaan monenkeskisten kaupankäyntijärjestelmien käyttöoikeus voidaan päättää antaa vain hyväksytyille vastapuolille. Järjestelmiin pääsyyn sovelletaan yhteisessä kannassa joustavampaa käytäntöä. Siinä otetaan huomioon parlamentin tarkistus 44. Myös parlamentin tarkistuksen 7 perusajatus on hyväksytty tämän saman muutoksen kautta, vaikka kyseistä tarkistusta ei ole suoraan sisällytetty tekstiin. Tämän tarkistuksen tarkoitus oli muuttaa komission ehdotuksen johdanto-osan 21 kappaletta, mutta kyseistä kappaletta ei sisällytetty yhteiseen kantaan, koska sitä pidettiin tarpeettomana ja artiklan tekstiä toistavana. II Luku - Sijoituspalveluyritysten toiminnan harjoittamisen edellytykset 19 artiklan 1 kohta Tätä kohtaa on muutettu yhteisessä kannassa, jotta sijoituspalveluyritysten velvoitetta toimia rehellisesti, tasapuolisesti, ammattimaisesti ja asiakkaidensa etujen mukaisesti sekä noudattaa erityisesti 2-8 kohdassa määritettyjä periaatteita voidaan laajentaa tarvittaessa asiakkaille tarjottaviin oheispalveluihin. Muutos vastaa parlamentin tarkistusta 50. 19 artiklan 2 kohta Tämän säännöksen mukaan kaiken tiedon, jonka sijoituspalveluyritys osoittaa asiakkaille tai potentiaalisille asiakkaille, on oltava asiallista ja selkeää eikä se saa olla harhaanjohtavaa. Mainonnan on oltava selvästi tunnistettavissa. Tämä kohta vastaa parlamentin tarkistuksen 51 perusajatusta. 19 artiklan 3 kohta Tässä artiklassa sijoituspalveluyritykset velvoitetaan toimittamaan asiakkaille tai potentiaalisille asiakkaille ymmärrettävässä muodossa asianmukaista tietoa, jotta näiden voidaan kohtuudella olettaa ymmärtävän sijoituspalvelun ja tarjottavan rahoitusvälinetyypin ominaispiirteet ja niihin liittyvät riskit. Teksti vastaa parlamentin tarkistuksen 54 perusajatusta. Parlamentin tarkistuksen 52 mukaisesti sijoituspalveluyrityksille annetaan mahdollisuus esittää tiedot vakiomuotoisina. 19 artiklan 4 kohta Yhteisen kannan mukaan sijoituspalveluja tai salkunhoitopalveluja tarjoavien sijoituspalveluyritysten on hankittava riittävät tiedot selvittääkseen sijoituspalvelun tai rahoitusvälineen soveltuvuus asiakkaalle. Tässä kohdassa otetaan huomioon parlamentin tarkistusten 8 ja 53 perusajatukset. Myös parlamentin tarkistuksen 8 perusajatus on hyväksytty, vaikka kyseistä tarkistusta ei ole suoraan sisällytetty tekstiin. Tämän tarkistuksen tarkoitus oli muuttaa komission ehdotuksen johdanto-osan 24 kappaletta, mutta kyseistä kappaletta ei sisällytetty yhteiseen kantaan, koska sitä pidettiin tarpeettomana ja vastaavan artiklan tekstiä toistavana. 19 artiklan 6 kohta Yhteisessä kannassa todetaan, että sijoituspalveluyritysten tarjotessa sijoituspalveluja, jotka koostuvat pelkästään asiakkaan toimeksiantojen toteuttamisesta ja/tai näiden toimeksiantojen vastaanottamisesta ja välittämisestä oheispalveluin tai niitä ilman, jäsenvaltioiden on sallittava kyseisten sijoituspalvelujen tarjoaminen asiakkaille ilman edellisessä kohdassa säädettyjen tietojen hankkimista tai säädettyä soveltuvuuden määrittelemistä, jos tietyt edellytykset täyttyvät. Tätä artiklaa täydentää uusi johdanto-osan 20 kappale. Tässä kohdassa otetaan huomioon parlamentin tarkistusten 8 ja 53 tavoite. 20 artikla Tässä artiklassa säädetään palvelujen tarjoamisesta toisen sijoituspalveluyrityksen välityksellä. Artiklan ensimmäinen kohta on muotoiltu uudelleen yhteisessä kannassa tekstin selventämiseksi ja parlamentin tarkistuksen 60 perusajatuksen huomioon ottamiseksi. 21 artikla Direktiivin 21 artiklan 1 kohdassa sijoituspalveluyritykset velvoitetaan toteuttamaan kaikki kohtuulliset toimet päästäkseen toimeksiantoja toteuttaessaan asiakkaidensa kannalta parhaaseen mahdolliseen tulokseen. Tämän vaatimuksen täyttämiseksi sijoituspalveluyritysten on laadittava ja otettava käyttöön toimivat järjestelyt, erityisesti toimeksiantojen toteuttamispolitiikka. Niiden on myös seurattava toimeksiantojen toteuttamista koskevien järjestelyjen ja politiikan toimivuutta. Yhteisen kannan teksti on muotoiltu uudelleen säilyttäen komission ehdottama teksti pääpiirteittäin ja ottaen huomioon parlamentin tarkistusten 63 ja 64 pääajatus. Myös tarkistus 61 on otettu huomioon. Artiklan 4 kohdassa sijoituspalveluyritykset velvoitetaan ilmoittamaan asiakkailleen kaikista toimeksiantojen toteuttamista koskeviin järjestelyihin tai periaatteisiin tehtävistä olennaisista muutoksista. Tässä kohdassa otetaan osittain huomioon parlamentin tarkistus 69. Artiklan 5 kohdan mukaan sijoituspalveluyrityksen on voitava osoittaa asiakkailleen näiden pyynnöstä, että yritys on toteuttanut näiden toimeksiannot yrityksen toimeksiantojen toteuttamispolitiikan mukaisesti. Tämä kohtaa vastaa parlamentin tarkistuksen 9 perusajatusta. Direktiivin 21 artiklan 6 kohdan a alakohdan mukaan komiteamenettelyissä on parlamentin tarkistuksen 65 mukaisesti otettava huomioon asiakkaan toiminnan luonne. 22 artiklan 2 kohta Tämän kohdan sanamuotoa on muutettu yhteisessä kannassa. Yhteisen kannan mukaan velvoitetta julkistaa rajahintatoimeksianto sovelletaan vain säännellyillä markkinoilla kaupankäynnin kohteeksi otettuja osakkeita koskeviin toimeksiantoihin. Jäsenvaltiot voivat päättää, että sijoituspalveluyritykset täyttävät tämän velvollisuuden välittäessään asiakkaan rajahintatoimeksiannon säännellyille markkinoille ja/tai monenkeskiseen kaupankäyntijärjestelmään. Tässä kohdassa otetaan huomioon parlamentin tarkistuksen 70 perusajatus. 24 artikla Hyväksyttävien vastapuolten kanssa toteutettavien liiketoimien osalta yhteisessä kannassa on tehty muutamia tarkistuksia komission alkuperäiseen ehdotukseen. Yhteisessä kannassa annetaan vastapuolijärjestelmälle mahdollisuus muuttaa toimeksiantojen vastaanottamisen ja välittämisen osalta aiotulta vastapuolelta nimenomaisen vahvistuksen hankkimisessa sovellettavaa menettelyä hyväksyttävien vastapuolien lukumäärän lisäämiseksi. Yhteisessä kannassa annetaan myös mahdollisuus tunnustaa kolmansien maiden yhteisöt hyväksyttäviksi vastapuoliksi. Tähän artiklaan on sisällytetty parlamentin tarkistus 78 sekä osittain tarkistukset 75-77. 25 artiklan 5 kohta Tähän kohtaan on tehty joitain muutoksia, jotta yritykset voivat toimittaa tiedot toimivaltaiselle viranomaiselle kauppojen täsmäytys- tai ilmoitusjärjestelmän kautta. Parlamentin tarkistus 80 otetaan huomioon osittain. 26 artiklan 1 kohta Yhteisessä kannassa on hieman muutettu monenkeskistä kaupankäyntijärjestelmää ylläpitävien sijoituspalveluyritysten ja markkinoiden ylläpitäjien velvoitetta ottaa käyttöön ja pitää voimassa järjestelyjä seuratakseen säännöllisesti, että järjestelmän käyttäjät noudattavat sen sääntöjä. Muutoksilla pyritään tekemään komission alkuperäinen ehdotus joustavammaksi. Parlamentin tarkistuksen 84 pääajatus otetaan huomioon osittain. 27 artiklan 1 kohta Yhteisessä kannassa rajataan parlamentin tarkistuksen 86 mukaisesti hintatarjousten julkistamista koskevan säännön soveltaminen "kauppojen sisäisiin toteuttajiin". Yhteisessä kannassa ehdotetaan, että kauppaa edeltävän avoimuusvelvoitteen soveltamisalaa laajennetaan kauppoihin, jotka eivät ole tavanomaista markkinakokoa suurempia. Yhteisessä kannassa otetaan tässä suhteessa huomioon parlamentin tarkistuksen 88 perusajatus, mutta kauppaa edeltävän avoimuusvelvoitteen soveltamisala on tarkistuksessa hieman kapeampi, koska siinä ehdotetaan velvoitteen soveltamista "kauppoihin, jotka ovat tavanomaista markkinakokoa". Komissio katsoo, että sekä yhteisen kannan että parlamentin tarkistuksen perusajatus on oikea: kauppaa edeltävä avoimuusvelvoite on niissä oikeasuhteisempi kuin komission alkuperäisessä ehdotuksessa. Näin varmistetaan parempi sijoittajansuoja ja markkinoiden tehokkuus. 27 artiklan 2 kohta Tämän kohdan mukaan hintatarjous on julkistettava siten, että se on helposti ja kohtuullisin kustannuksin muiden markkinaosapuolten saatavilla mutta ei veloituksetta, kuten komission ehdotuksessa esitetään. Tämä kohta vastaa osittain parlamentin tarkistusta 88, jota on hieman muotoiltu uudelleen. Tässä kohdassa myönnetään myös poikkeus velvoitteesta toteuttaa toimeksiannot tarjotuilla hinnoilla sellaisten transaktioiden osalta, jotka ovat osa yhtä useilla arvopapereilla toteutettavaa liiketoimea. Tämä vastaa osittain parlamentin tarkistusta 33. 27 artiklan 3 kohta Yritykset voivat päättää, kenelle antavat pääsyn hintatarjouksia koskeviin tietoihin edellyttäen, että tämä toteutetaan syrjimättömin perustein. Muutos vastaa parlamentin tarkistusta 88. 28 artiklan 1 kohta Tämän kohdan sanamuotoa on yhteisessä kannassa muutettu, jotta sijoituspalveluyritykset voivat joustavamman ajanjakson puitteissa julkistaa tehtyjä kauppoja koskevat tiedot. Yhteisen kannan mukaan tiedot on julkistettava "mahdollisimman reaaliaikaisesti" eikä "välittömästi", kuten komission ehdotuksessa esitetään. Muutos vastaa parlamentin tarkistusta 151. 30 artiklan 1 kohta Yhteisessä kannassa säädetään, että kaupan jälkeiset avoimuusvaatimukset eivät koske niitä monenkeskisessä kaupankäyntijärjestelmässä toteutettavia kauppoja, jotka julkistetaan säänneltyjen markkinoiden sääntöjen mukaisesti. Se vastaa parlamentin tarkistusta 95. III Luku - Sijoituspalveluyritysten oikeudet 34 artiklan 1 kohta Tässä artiklassa käsitellään sijoituspalveluyritysten oikeutta päästä keskusvastapuoli- ja selvitysjärjestelmiin sekä oikeutta nimetä selvitysjärjestelmä. Komission ehdotuksessa käytettävä ilmaisu "mahdollisuus" on yhteisessä kannassa korvattu ilmaisulla "oikeus", mikä vastaa parlamentin tarkistusta 99. III Osasto- Säännellyt markkinat 36 artiklan 1 kohdan kolmas alakohta Yhteiseen kantaan on sisällytetty uusi alakohta, jotta voidaan selventää direktiivissä säädettyjä velvoitteita silloin, kun säännelty markkina on oikeushenkilö ja sitä hallinnoi tai ylläpitää muu markkinoiden ylläpitäjä kuin säännelty markkina itse. Uusi alakohta vastaa parlamentin tarkistuksia 11 ja 158 ja osittain tarkistuksia 80 ja 112. 36 artiklan 1 kohdan neljäs alakohta Tämä yhteiseen kantaan sisällytetty uusi alakohta korvaa komission alkuperäisen ehdotuksen 33 artiklan 4 kohdan. Uuden sanamuodon mukaan säännellyn markkinan ylläpitäjän on annettava kaikki sellaiset tiedot (mukaan lukien toimintaohjelma, josta käy ilmi muun muassa suunniteltujen liiketoimintamuotojen laatu ja yrityksen organisaatiorakenne), joiden perusteella toimivaltainen viranomainen voi varmistua siitä, että säännelty markkina on toimiluvan myöntämisajankohtaan mennessä toteuttanut kaikki tarvittavat järjestelyt tämän osaston säännösten mukaisten velvollisuuksiensa täyttämiseksi. Markkinan ylläpitäjä on vastuussa myös siitä, että toimivaltaiselle viranomaiselle ilmoitetaan säännellyn markkinan toimintaedellytyksiin tai -ohjelmaan aiotuista muutoksista. Tässä alakohdassa otetaan huomioon parlamentin tarkistus 103. 36 artiklan 2 kohta Tämä kohta on yhteisessä kannassa muotoiltu uudelleen, ja siinä edellytetään markkinan ylläpitäjän suorittavan säännellyn markkinan organisointiin ja ylläpitoon liittyviä tehtäviä. Se vastaa parlamentin tarkistusta 101. 39 artiklan d kohta Säännellyillä markkinoilla sovellettavia kaupankäyntisääntöjä ja -menettelyjä koskevia vaatimuksia on yhteisessä kannassa yksinkertaistettu ottaen huomioon parlamentin tarkistus 108. 40 artiklan 1 kohta Rahoitusvälineiden ottamista kaupankäynnin kohteeksi koskevia sääntöjä on muotoiltu uudelleen parlamentin tarkistuksen 109 mukaisesti. 40 artiklan 5 kohta Tämän kohdan mukaan säännellyn markkinan on ilmoitettava liikkeeseenlaskijalle, että sen arvopapereilla käydään kauppaa kyseisellä säännellyllä markkinalla. Siinä edellytetään myös esitedirektiivin asiaan liittyvien säännösten noudattamista. Tämä kohtaa vastaa parlamentin tarkistuksen 112 perusajatusta. 40 artiklan 6 kohdan c alakohta Tässä alakohdassa todetaan, että komitologiamenettelyillä tulisi selventää järjestelyjä, jotka säännellyn markkinan on otettava käyttöön helpottaakseen jäsentensä tai osapuolten pääsyä yhteisön oikeuden mukaisesti julkistettuihin tietoihin. Siinä otetaan huomioon parlamentin tarkistus 114. 42 artikla Komission ehdotuksen 39 artiklan 2 kohtaa (pääsy säännellylle markkinalle) on muutettu yhteisessä kannassa. Tästä kohdasta on poistettu rajoitus, jonka mukaan vain hyväksyttävillä vastapuolilla on pääsy säännellyille markkinoille. Yhteiseen kantaan on sisällytetty joustavampi markkinoille pääsyä koskeva järjestelmä. Siinä otetaan huomioon parlamentin tarkistus 116. 43 artiklan 2 kohta Markkinoiden ylläpitäjien osalta yhteisessä kannassa on tehty muutamia tarkistuksia komission alkuperäiseen ehdotukseen. Yhteisen kannan mukaan niiden on ilmoitettava toimivaltaiselle viranomaiselle järjestelmän sääntöjen merkittävästä rikkomisesta tai tavanomaisesta poikkeavasta kaupankäynnistä tai toiminnasta, johon voi liittyä markkinoiden väärinkäyttöä. Markkinoiden ylläpitäjien ei tarvitse toimittaa tietoja sääntöjen merkittävästä rikkomisesta. Tässä alakohdassa otetaan huomioon parlamentin tarkistus 117. 44 artikla Tässä artiklassa säädetään kauppaa edeltävistä avoimuusvaatimuksista säännellyillä markkinoilla. Artiklan 3 kohdassa, joka koskee komiteamenettelyä, otetaan huomioon parlamentin tarkistus 118. Tässä kohdassa säädetään, että täytäntöönpanotoimenpiteillä on määritettävä niiden toimeksiantojen suuruus ja tyyppi, joiden osalta voidaan myöntää poikkeuksia tietojen julkistamisvelvollisuudesta ennen kaupantekoa. V Osasto - Loppusäännökset 67 artiklan 3 kohta Tässä artiklassa muutetaan direktiiviä 93/6/ETY tietyiltä sijoituspalveluyrityksiltä, jotka tarjoavat ainoastaan sijoitusneuvontaa ja/tai ottavat vastaan ja välittävät sijoittajien toimeksiantoja siten, että niillä ei ole hallussaan asiakkaittensa varoja tai arvopapereita, ja joilla tämän vuoksi ei ole koskaan velkaa asiakkailleen. Näillä henkilöillä voi olla perustamispääoma tai ammatillinen vastuuvakuutus tai niiden yhdistelmä. Tämä vastaa parlamentin tarkistusta 134 ja osittain tarkistusta 36. Uudella säännöksellä luodaan oma järjestelmä yrityksille, jotka tarjoavat sekä edellä mainittuja palveluja että harjoittavat vakuutusedustusta. Näin hyväksytään epäsuorasti se, että sijoituspalveluyritykset voivat yhdistää nämä toiminnot. Tämä kohtaa vastaa parlamentin tarkistuksen 133 perusajatusta. 68 artikla Tässä artiklassa lisätään direktiivin 2000/12/EY liitteeseen I uusi virke, jonka mukaan sijoituspalveludirektiivissä lueteltuja palveluja ja toimia koskee luottolaitosdirektiivin mukainen vastavuoroinen tunnustaminen silloin, kun viitataan kyseisessä direktiivissä lueteltuihin rahoitusvälineisiin. Näin ollen luottolaitoksille luottolaitosdirektiivin mukaisesti annettu toimilupa voi kattaa sijoituspalveludirektiivin mukaiset palvelut ja toiminnot. Näin otetaan huomioon parlamentin tarkistus 135. 3.2.2. Komission hyväksymät tarkistukset, joita ei ole sisällytetty yhteiseen kantaan Parlamentin tarkistus 20 Tällä tarkistuksella pyritään selventämään, että toimeksiantojen toteuttaminen sisältää myös toiminnan asiakkaiden puolesta säännellyillä markkinoilla, monenkeskisissä kaupankäyntijärjestelmissä tai jossakin vastaavassa kolmannen maan järjestelmässä. Vaikka neuvoston yhteisessä kannassa ei ole käytetty tarkistuksessa ehdotettua sanamuotoa, komissio pitää nykyistä sanamuotoa riittävän kattavana ja joustavana. Parlamentin tarkistus 62 Tässä tarkistuksessa tarkennetaan, että parhaassa toteutuksessa on otettava huomioon toimeksiannon koko ja tyyppi sekä se, onko kyseessä ammattimainen asiakas vai ei. Komissio katsoo, että yhteinen kanta on silti hyväksyttävä, koska 21 artiklan 6 kohdan a alakohdan mukaisesti nämä seikat otetaan huomioon parasta toteutusta koskevissa täytäntöönpanotoimenpiteissä. Ne sisältyvät parhaan toteutuksen käsitteeseen. Parlamentin tarkistus 68 Tarkistuksessa ehdotetaan joustavuutta "saapumisajankohtaan perustuvaan järjestykseen" viittaamalla toimeksiantojen yhdistämistä koskevaan politiikkaan tai asiakkaan suostumukseen. Myös komissio katsoo, että viittaus yrityksen toimeksiantojen yhdistämispolitiikkaan voidaan sisällyttää tekstiin, koska se vastaa nykyistä markkinakäytäntöä. Vaikka neuvoston yhteisessä kannassa ei suoraan viitata tähän asiaan, komission näkemyksen mukaan se voidaan toteuttaa 22 artiklan 3 kohdan a alakohdan mukaisilla täytäntöönpanotoimenpiteillä. Parlamentin tarkistus 74 Tarkistuksella pyritään jossain määrin muuttamaan yritykseen sidoksissa olevien asiamiesten asemaa. Sijoituspalveluyrityksille annetaan mahdollisuus suoraan palkata yritykseen sidoksissa olevia asiamiehiä. Yhteisen kannan mukaan jäsenvaltiot voivat antaa tämän mahdollisuuden yrityksille. Komissio katsoo, että on tarkoituksenmukaisempaa antaa jäsenvaltioiden päättää, haluavatko ne tunnustaa yhdenmukaisella tavalla yritykseen sidoksissa olevan asiamiehen oikeuden toimia alueellaan (ja päättää toimintaa sääntelevistä kansallisista säännöistä ja käytänteistä) sen sijaan, että asia jäisi yksittäisten yritysten harkittavaksi. Tarkistuksen 2 kohdan osalta komissio katsoo, että 23 artiklaan ei ole tarpeen tehdä ehdotettua muutosta, koska vakuusvaatimukset otetaan riittävällä tavalla huomioon 67 artiklassa. Tarkistuksen 7 kohdan osalta komissio katsoo, että direktiiviehdotukseen sisältyvät vaatimukset vastaavat vakuutusedustajista annetun direktiivin säännöksiä. Ei ole siis tarpeen sisällyttää suoraa viittausta kyseiseen direktiiviin. Parlamentin tarkistus 87 Tämän tarkistuksen mukaan kauppaa edeltäviä avoimuusvelvoitteita ei sovelleta kauppoja sisäisesti toteuttaviin sijoituspalveluyrityksiin, jotka eivät tarjoa markkinoilla säännöllisesti tai jatkuvasti merkittävissä määrin likviditeettiä kyseiselle osakkeelle. Yhteisessä kannassa ei ole tällaista säännöstä. Vaikka tämän säännöksen puuttuminen ei vaikuta merkittävästi velvoitteen soveltamisalaan, markkinoiden tehokkuuden kannalta saattaisi olla tarpeen harkita parlamentin tarkistuksen perusajatuksen sisällyttämistä direktiiviin. Parlamentin tarkistus 89 Tarkistuksen kohteena olevassa kohdassa säädetään komiteamenettelystä määritettäessä "tavanomaista markkinakokoa". Jos tavanomaisen markkinakoon määritelmää käytetään direktiivissä, myös komissio katsoo, että se on laadittava komiteamenettelyssä. Parlamentin tarkistus 92 Tällä tarkistuksella pyritään selventämään, että tietoja ei pitäisi velvoittaa julkistamaan niistä transaktioista, jotka sisältävät vähän tai ei lainkaan käyttökelpoista hintatietoa. Komissio katsoo, että tämän tarkistuksen perusajatus sisältyy jo direktiiviin. Se käy epäsuorasti ilmi varsinkin 28 artiklan komitologiasäännöksistä. Parlamentin tarkistus 96 Tarkistuksella pyritään poistamaan sijoituspalveluyrityksiltä velvollisuus odottaa kotijäsenvaltion tekemää ilmoitusta vastaanottavan jäsenvaltion viranomaisille ennen sijoituspalvelujen tarjoamista. Yhteisen kannan mukaan sijoituspalveluyritykset voivat aloittaa toimintansa vasta kyseisen ilmoituksen jälkeen. Komissio yhtyy tähän näkemykseen, koska se vastaa henkivakuutusdirektiiveissä sovellettavaa lähestymistapaa. Parlamentin tarkistus 97 Tarkistuksella pyritään välttämään vastaanottavan jäsenvaltion sääntöjen soveltaminen luottolaitosten sivuliikkeiden toimintaan. Yhteisen kannan mukaan sekä luottolaitoksiin että sijoituspalveluyrityksiin sovelletaan samoja sääntöjä niiden tarjotessa sijoituspalveluja tai harjoittaessa sijoitustoimintaa sivuliikkeiden kautta. Komission näkemyksen mukaan tämä lähestymistapa takaa tasapuoliset toimintaolosuhteet kyseiselle yhteisöille. Parlamentin tarkistus 111 Tarkistuksen ensimmäisessä alakohdassa ehdotetaan sanamuodon muuttamista, jotta voidaan selventää säänneltyjen markkinoiden velvoitteita otettaessa rahoitusvälineitä kaupankäynnin kohteeksi. Komissio katsoo, että tämän tarkistuksen, joka on pelkkä sanamuodon muutos, keskeinen sisältö on jo esitetty direktiivin 40 artiklan 3 kohdassa. Parlamentin tarkistus 121 Tarkistuksella pyritään varmistamaan, että säännellyillä markkinoilla on mahdollisuus käyttää kolmansien maiden selvitysjärjestelmiä. Komissio pitää tätä tärkeänä asiana. Koska selvitystoiminnan alalla ollaan käynnistämässä kohdennettuja toimia, komissio voi yhtyä neuvoston kantaan. Parlamentin tarkistus 123 Tarkistuksella pyritään varmistamaan sijoittajien esittämiä valituksia varten muodostettujen oikeuslaitoksen ulkopuolisten järjestelmien välinen yhteistyö parhaiden käytänteiden yksilöimiseksi, jakamiseksi ja kannustamiseksi. Komissio kannattaa tätä lähestymistapaa, jota ei ole sisällytetty neuvoston yhteiseen kantaan. Neuvoston noudattama lähestymistapa kuitenkin vastaa muissa sijoituspalveluista annetuissa direktiiveissä noudatettavaa lähestymistapaa. Parlamentin tarkistus 125 Tarkistuksessa pyritään korostamaan, että vastaanottavan jäsenvaltion toimivaltaisten viranomaisten tulisi ryhtyä toimiin vain poikkeusoloissa. Komissio katsoo, että vaikka tätä tarkistusta ei ole sisällytetty yhteiseen kantaan, direktiivin mukaan vastaanottavan jäsenvaltion toimivaltaiset viranomaiset ryhtyvät käytännössä toimiin vain poikkeustapauksissa. Parlamentin tarkistus 126 Tarkistuksen mukaan komission tulisi ottaa huomioon täytäntöönpanotoimenpiteiden vaikutus markkinatoimijoihin sekä niiden oikeasuhteisuus sääntelyn tavoitteisiin nähden. Komissio haluaisi sisällyttää tämän tarkistuksen johdanto-osan kappaleeseen artiklaosan sijaan muistutukseksi EU:n toimielinten lainsäädäntötoimia ohjaavasta yleisesti hyväksytystä periaatteesta. Neuvosto ei ole ehdottanut tällaista johdanto-osan kappaletta, mutta tämä ei vaikuta direktiivin asiasisältöön. Parlamentin tarkistus 129 Tarkistuksessa ehdotetaan pidennettäväksi viiteen vuoteen määräaikaa, jonka puitteissa komission on raportoitava Euroopan parlamentille ja neuvostolle tietyistä kysymyksistä. Yhteisessä kannassa on asetettu 30 kuukauden määräaika. Komissio hyväksyy tämän määräajan, koska näin voidaan paremmin varmistaa direktiivin säännösten vaikuttavuuden seuranta. Parlamentin tarkistus 140 Tarkistuksen tarkoitus on määritellä hyväntekeväisyyssäätiöt mahdollisiksi ammattimaisiksi sijoittajiksi. Komission näkemyksen mukaan hyväntekeväisyyssäätiöt, joilla on runsaasti sijoitettavia varoja, luetaan tavallisesti siihen asiakkaiden luokkaan, jota liitteen II osan 2 mukaan voidaan pyynnöstä kohdella ammattimaisina sijoittajina. Tämä ratkaisu on joustavampi kuin parlamentin tarkistuksessa ehdotettu järjestelmä. Muita muutoksia Yhteisestä kannasta on jätetty pois joitakin muutoksia, jotka komissio oli hyväksynyt kokonaan, osittain tai perusajatuksen osalta. Joidenkin tarkistusten tavoitteena oli selventää tai selittää direktiivin tekstiä. Muilla tarkistuksilla puolestaan pyrittiin muuttamaan asiasisältöä tai kohentamaan tekstin kieliasua vaikuttamatta sisältöön. Komission näkemyksen mukaan kyseiset muutokset olisi voitu sisällyttää tekstiin, mutta se voi silti hyväksyä yhteisen kannan, koska kaikkien kolmen asiakirjan (komission alkuperäinen ehdotus, Euroopan parlamentin tarkistukset ja neuvoston yhteinen kanta) keskeinen sisältö on sama. Edellä mainittuja pois jätettyjä tarkistuksia ovat tarkistukset 2, 56, 110, 115, 124, 139, 143 ja 144. Myöskään tarkistuksia 7 ja 8 ei ole sisällytetty sellaisinaan yhteiseen kantaan. Niiden tarkoitus oli muuttaa alkuperäisen ehdotuksen johdanto-osan 21 ja 24 kappaletta, jotka poistettiin yhteisestä kannasta, koska artiklaosan teksti teki ne tarpeettomiksi. Asialla ei ole vaikutusta direktiivin asiasisältöön, koska 14 artiklan 4 kohtaan ja 19 artiklan 4 kohtaan tehdyt rinnakkaiset tarkistukset (44 ja 53) sisällytettiin yhteiseen kantaan. Komission näkemyksen mukaan tarkistusten 7 ja 8 perusajatus on hyväksytty yhteisessä kannassa. Tarkistuksessa 26 viitataan "markkinahintaisen toimeksiannon" määritelmään; tarkistusta ei ole otettu yhteiseen kantaan, koska kyseinen määritelmä on poistettu. 3.3. Neuvoston lisäämät uudet säännökset Komission alkuperäiseen ehdotukseen ja parlamentin ehdottamiin tarkistuksiin verrattuna yhteiseen kantaan on lisätty useita uusia säännöksiä. Uusien säännösten tarkoitus on useimmissa tapauksissa täydentää tai selventää alkuperäisen ehdotuksen tekstiä tai tehdä sitä hienojakoisemmaksi, jotta voidaan ottaa huomioon kaikki tämän direktiivin soveltamisalaan kuuluvat välineet, palvelut ja toiminnot. Tärkeimpiä uusia säännöksiä käsitellään yksityiskohtaisesti jäljempänä. Käsittelyn ulkopuolelle jäävät ne neuvoston tekemät muutokset, jotka liittyvät ainoastaan tekstin sisäiseen rakenteeseen, kuten osa artikloihin 4, 16, 17, 18, 19, 20, 21, 22, 48 ja 49 tehdyistä muutoksista. Yhteinen kanta vastaa suurelta osin komission ehdotusta, eivätkä neuvoston lisäämät säännökset muuta sen asiasisältöä. Johdanto-osan kappaleet Johdanto-osan kappaleita on muutettu direktiivin artiklaosaan tehtyjen muutosten mukaisesti. Johdanto-osan 16 kappale Kappaleessa todetaan, että päästäkseen osalliseksi 2 kohdassa säädetyistä soveltamisalan ulkopuolelle jättämisistä henkilön on täytettävä jatkuvasti kyseisessä artiklassa vahvistetut edellytykset. Johdanto-osan 19 kappale Kappaleessa todetaan, että jos sijoituspalveluyritys satunnaisesti tarjoaa yhtä tai useampaa sellaista sijoituspalvelua tai harjoittaa yhtä tai useampaa sellaista sijoitustoimintaa, joka ei kuulu sen toimiluvan piiriin, sen ei pitäisi tarvita tähän tämän direktiivin mukaista uutta toimilupaa. Johdanto-osan 20 kappale Yhteiseen kantaan on "toimeksiantojen vastaanottamisen ja välittämisen" määritelmän osalta liitetty johdanto-osan kappale sen selventämiseksi, että määritelmään olisi kuuluttava myös kahden tai useamman sijoittajan saattaminen yhteen niin, että näiden välillä on mahdollista toteuttaa transaktio. Johdanto-osan 26 kappale Tämä yhteiseen kantaan lisätty johdanto-osan kappale liittyy direktiivin 13 artiklan 7 ja 8 kohtaan. Siinä todetaan, että jos asiakas yhteisön lainsäädännön ja erityisesti rahoitusvakuusdirektiivin 2002/47/EY mukaisesti siirtää rahoitusvälineiden tai varojen koko omistusoikeuden sijoituspalveluyritykselle nykyisten tai tulevien, tosiasiallisten tai ehdollisten taikka mahdollisten velvoitteiden turvaamiseksi tai kattamiseksi muulla tavoin, näiden rahoitusvälineiden tai varojen ei vastaavasti olisi enää katsottava kuuluvan asiakkaalle. Johdanto-osan 29 kappale Neuvosto on lisännyt 19 artiklan 6 kohtaan liittyvän uuden johdanto-osan kappaleen, jossa selvennetään sitä, että soveltuvuustestiä ei tarvitse suorittaa muun muassa silloin, kun palvelu tarjotaan asiakkaan aloitteesta. Johdanto-osan 33 kappale Tässä johdanto-osan kappaleessa pidetään tarpeellisena niiden esteiden poistamista, jotka saattavat estää asiaankuuluvien tietojen yhdistämisen eurooppalaisella tasolla ja niiden julkaisemisen. Näin varmistetaan terve kilpailu ja annetaan sijoittajille mahdollisuus vertailla eri kauppapaikkojen hintoja. Johdanto-osan 34 kappale Kappaleessa selvennetään sitä, että sopiessaan liikesuhteesta asiakkaan kanssa sijoituspalveluyritys voi pyytää asiakasta tai potentiaalista asiakasta hyväksymään samalla kertaa sekä toimeksiantojen toteuttamispolitiikan että mahdollisuuden, että hänen toimeksiantonsa voidaan toteuttaa säännellyn markkinan tai monenkeskisen kaupankäyntijärjestelmän ulkopuolella. Johdanto-osan 35 kappale Kappaleen mukaan henkilöiden, jotka tarjoavat sijoituspalveluja useamman kuin yhden sijoituspalveluyrityksen puolesta, ei olisi katsottava olevan sidonnaisasiamiehiä vaan sijoituspalveluyrityksiä, jos ne sisältyvät tämän direktiivin määritelmän piiriin, lukuun ottamatta tiettyjä henkilöitä, jotka voidaan jättää sen soveltamisalan ulkopuolelle. Johdanto-osan 38 kappale Sijoituspalveluyrityksiin sovellettavan lähestymistavan mukaisesti jäsenvaltioiden toimivaltaisten viranomaisten olisi rekisteröitävä vain ne sidonnaisasiamiehet, jotka jo harjoittavat tai aikovat harjoittaa toimintaansa pääasiallisesti jäsenvaltioiden alueella. Johdanto-osan 39 kappale Tämä kappale liittyy 24 artiklaan tehtyihin muutoksiin ja siinä todetaan, että hyväksyttyjen vastapuolien olisi katsottava toimivan asiakkaina. Komissio katsoo, että tämä muutos on tarpeen, jotta voidaan ottaa huomioon hyväksyttyjä vastapuolia koskevan järjestelmän soveltamisalaan yhteisessä kannassa tehdyt muutokset. Johdanto-osan 41 kappale Tässä johdanto-osan kappaleessa viitataan uuteen 24 artiklan 1 kohtaan, ja siinä selitetään että velvollisuutta julkistaa rajahintatoimeksiannot sovelletaan vain siinä tapauksessa, että vastapuoli nimenomaisesti lähettää rajahintatoimeksiannon sijoituspalveluyrityksen toteutettavaksi. Johdanto-osan 42 kappale Tämä uusi kappale on sisällytetty direktiiviin muistuttamaan siitä, että jäsenvaltioiden on suojeltava luonnollisten henkilöiden oikeutta yksityisyyteen. Johdanto-osan 44 kappale Tässä kappaleessa selvitetään tapaukset, joissa jäsenvaltio voi päättää soveltaa tässä direktiivissä säädettyjä kauppaa edeltäviä ja sen jälkeisiä avoimuusvaatimuksia muihin rahoitusvälineisiin kuin osakkeisiin. Johdanto-osan 47 kappale Kappaleessa kuvataan säänneltyjen markkinoiden ylläpitoa koskevan toimiluvan kattavuutta. Siinä määritetään myös, mitkä liiketoimet olisi katsottava toteutetuiksi säännellyn markkinan järjestelmien puitteissa. Johdanto-osan 49 kappale Tässä kappaleessa selitetään, että vähimmäispääomavaatimukset, jotka säänneltyjen markkinoiden on täytettävä tämän direktiivin mukaisen toimiluvan saamiseksi, vahvistetaan tarkistamalla direktiiviä 93/6/ETY eikä komiteamenettelyllä, kuten komissio alunperin esitti. Johdanto-osan 52 kappale Tähän kappaleeseen on lisätty uusi virke muistuttamaan siitä, että jäsenvaltioiden olisi kansainvälisen lainsäädännön mukaisesti varmistettava toimivaltaisen viranomaisen asianmukainen rahoitus (velvoitteita ei voi sisällyttää johdanto-osan kappaleisiin). Johdanto-osan 56 kappale Tämän kappaleen mukaan kaiken tietojen vaihdon tai toimittamisen toimivaltaisten viranomaisten, muiden viranomaisten, elinten tai henkilöiden välillä olisi tapahduttava henkilötietojen siirtoa kolmansiin maihin koskevien sääntöjen mukaisesti, joista on säädetty direktiivissä 95/46/EY. Artiklaosa I osasto - Määritelmät ja soveltamisala 2 artikla Yhteisen kannan 2 artiklan 1 kohdan j alakohtaan on lisätty poikkeus, joka koskee henkilöitä, jotka tarjoavat sijoitusneuvontaa muun tämän direktiivin soveltamisalan ulkopuolisen liiketoiminnan yhteydessä edellyttäen, ettei tämä neuvonta ole maksullista. 4 artikla Sijoitusneuvonnan määritelmää (4 artiklan 1 kohdan 4 alakohta) on täydennetty sen selventämiseksi, että tämäntyyppistä palvelua tarjotaan joko asiakkaan pyynnöstä tai sijoituspalveluyrityksen aloitteesta. Direktiivin 4 artiklan 1 kohdan 8 alakohtaan on lisätty uusi "markkinatakaajan" määritelmä, koska sitä pidettiin tarpeellisena poikkeusten asianmukaisen rajaamisen vuoksi. Salkunhoidon määritelmä (4 artiklan 1 kohdan 9 alakohta), joka alunperin sisältyi liitteeseen I, on siirretty tähän artiklaan. Vastaanottavan jäsenvaltion määritelmän ja säänneltyjen markkinoiden yhteyttä on täydennetty 4 artiklan 1 kohdan 21 alakohdassa. II osasto - Sijoituspalveluyritysten toimilupa- ja toimintaedellytykset I luku - Toimiluvan myöntämisedellytykset ja -menettely Direktiivin 9 artiklan (tosiasiallinen liikkeenjohto) 1 kohtaan on lisätty uusi alakohta, jotta vältetään turhaa työtä markkinoiden ylläpitäjän hakiessa toimilupaa monenkeskisen kaupankäyntijärjestelmän ylläpitämiseen. Direktiivin 10 artiklan 1 kohdassa säädetään toimivaltaisten viranomaisten toimista ja 4 kohtaa on muutettu sisällyttämällä siihen myös toimiluvan saaneen yhteissijoitusyrityksen rahastoyhtiö. Direktiivin 14 artiklasta (kaupankäyntimenettely ja liiketoimien loppuunsaattaminen monenkeskisessä kaupankäyntijärjestelmässä) neuvosto on poistanut tarpeettomana pitämänsä komitologiasäännöksen. II osasto - Sijoituspalveluyritysten toiminnan harjoittamisen edellytykset Yhteisestä kannasta on poistettu komission ehdotuksen 17 artikla (jatkuvat pääomavaatimukset), koska sitä piettiin tarpeettomana. Direktiivin 19 artiklaan on tehty yhteisessä kannassa seuraavat muutokset: * Uudessa 5 kohdassa käsitellään tietoja, jotka sijoituspalveluyrityksen on hankittava tarjotessaan muita palveluja kuin sijoitusneuvontaa tai salkunhoitoa. Siinä asetetaan sijoituspalveluyritykselle myös velvoite varoittaa asiakasta tai potentiaalista asiakasta, jos yritys ei saatujen tietojen perusteella voi määritellä, onko suunniteltu palvelu tai tuote sopiva asiakkaalle, tai jos asiakas ei anna tietoja tai antaa riittämättömät tiedot. * Uudessa 9 kohdassa selvennetään, että tässä artiklassa asetettuja velvoitteita ei sovelleta, jos sijoituspalvelu tarjotaan osana rahoitustuotetta, johon jo sovelletaan muita luottolaitoksiin ja kulutusluottoihin liittyviä yhteisön lainsäädännön säännöksiä tai yhteisiä eurooppalaisia normeja asiakkaiden riskien arvioinnin ja/tai tietoja koskevien vaatimusten osalta. Yhteisen kannan (23 artikla) mukaan jäsenvaltiot voivat sallia, että niiden alueella rekisteröidyt sidonnaisasiamiehet saavat käsitellä asiakkaiden varoja ja/tai rahoitusvälineitä sen sijoituspalveluyrityksen puolesta ja sen täydellä vastuulla, jonka lukuun kyseiset asiamiehet toimivat. Rajatylittävissä liiketoimissa sidonnaisasiamiehet, jotka saavat käsitellä asiakkaiden varoja ja/tai rahoitusvälineitä, voivat jatkaa kyseistä toimintaa toisen jäsenvaltion alueella vain, jos jäsenvaltio sallii sidonnaisasiamiehen käsittelevän asiakkaan varoja. Direktiivin 24 artiklan (hyväksyttävien vastapuolien kanssa toteutettavat liiketoimet) osalta yhteisessä kannassa on tehty joitakin muutoksia. Järjestelmä kattaa paitsi toimeksiantojen toteuttamisen myös niiden vastaanottamisen ja välittämisen sekä kyseisiin liiketoimiin suoraan liittyvät oheispalvelut. Artiklassa säädetään myös, että ainoastaan 22 artiklan 1 kohtaa ei sovelleta hyväksyttävien vastapuolten välisissä liiketoimissa. Hyväksyttävinä vastapuolina pidetään automaattisesti yhteissijoitusyrityksiä, eläkesäätiöitä ja niiden rahastoyhtiöitä, hyödykekauppiaita ja kansallisia hallituksia. Artiklaan on lisätty kolmansien maiden yhteisöjä koskeva 4 kohta. Komitologiasäännöstä on täsmennetty ja siinä otetaan huomioon edellä mainitut muutokset. Direktiivin 25 artiklaan tehdyt keskeiset muutokset liittyvät pääosin raportointivelvoitteisiin. Tiedot on lähetettävä kotijäsenvaltion toimivaltaisille viranomaisille. Sivuliikkeet lähettävät kuitenkin tietonsa 32 artiklan 7 kohdan mukaisesti vastaanottavan jäsenvaltion toimivaltaisille viranomaisille. Kyseinen viranomainen toimittaa tiedot sijoituspalveluyrityksen kotijäsenvaltion toimivaltaisille viranomaisille, paitsi jos nämä päättävät, että tietoja ei ole tarpeen lähettää niille. Muut muutokset liittyvät toimivaltaisten viranomaisten velvollisuuteen ottaa käyttöön tarvittavat järjestelyt sen varmistamiseksi, että likviditeetiltään merkittävimpien markkinoiden toimivaltaiset viranomaiset saavat edellä mainitut tiedot myös kyseisten rahoitusvälineiden osalta. Direktiivin 26 artikla on muotoiltu uudelleen sen selventämiseksi, että monenkeskistä kaupankäyntijärjestelmää ylläpitävien sijoituspalveluyritysten ja markkinoiden ylläpitäjien tulisi ilmoittaa toimivaltaiselle viranomaiselle ainoastaan järjestelmän sääntöjen merkittävistä rikkomisista tai tavanomaisesta poikkeavasta kaupankäynnistä tai toiminnasta, johon voi liittyä markkinoiden väärinkäyttöä. Täytäntöönpanotoimia koskeva säännös on poistettu. Direktiivin 27 artiklassa annetaan mahdollisuus korottaa tarjoushintaa ammattimaisten asiakkaiden kanssa tehtävissä kaupoissa edellyttäen, että korotettu hinta on julkisten hintatarjousten rajoissa ja sijoituspalveluyritys noudattaa kyseisessä artiklassa asetettuja ehtoja. Direktiivin 28 artiklaa (sijoituspalveluyritysten antamat tiedot tehdyistä kaupoista) on muutettu lisäämällä sana "ainakin" sen selventämiseksi, että säännös sisältää vähimmäisvaatimukset (toisin sanoen jäsenvaltiot voivat soveltaa tiukempia vaatimuksia) ja korvaamalla ilmaisu "välittömästi" ilmaisulla "mahdollisimman reaaliaikaisesti", jotta sijoituspalveluyrityksille annetaan joustavammat toimintamahdollisuudet. Monenkeskisiin kaupankäyntijärjestelmiin sovellettavia kauppaa edeltäviä ja kaupan jälkeisiä avoimuusvaatimuksia koskevat 29 ja 30 artikla on yhdenmukaistettu 44 ja 45 artiklan (säänneltyjen markkinoiden avoimuusvaatimukset) kanssa. Neuvosto on lisännyt artikloihin myös komitologiasäännöksen, jonka mukaan täytäntöönpanotoimenpiteiden sisällön on vastattava 44 ja 45 artiklassa säädettyjä säänneltyjen markkinoiden täytäntöönpanotoimenpiteitä, jollei joku muu tapa ole perusteltu monenkeskisen kaupankäyntijärjestelmän erityisluonteen vuoksi. Euroopan parlamentin tarkistus 95 on sisällytetty yhteiseen kantaan kokonaan ja tarkistus 94 osittain. III Luku - Sijoituspalveluyritysten oikeudet Direktiivin III luku on pääosin komission ehdotuksen mukainen. Direktiivin 31 ja 32 artiklassa, joissa säädetään sijoituspalvelujen tarjoamisen vapaudesta ja sivuliikkeen perustamisesta, annetaan mahdollisuus tarjota oheispalveluja ainoastaan sijoituspalvelun ja/tai -toiminnan yhteydessä. Molempiin artikloihin on myös lisätty uusi kohta, jossa kotijäsenvaltion toimivaltaiset viranomaiset velvoitetaan vastaanottavan jäsenvaltion viranomaisten pyynnöstä toimittamaan tiedot sidonnaisasiamiesten henkilöllisyydestä. Direktiivin 31 artiklaan on lisätty uusi kohta, jossa sijoituspalveluyritykset ja markkinoiden ylläpitäjät velvoitetaan toimittamaan asianmukaiset tiedot aikoessaan antaa vastaanottavaan jäsenvaltioon sijoittautuneille käyttäjille pääsyn järjestelmiinsä. Komission ehdotukseen verrattuna 32 artiklaa on muutettu siten, että 32 artiklan 7 kohdan soveltamisala on ulotettu kattamaan 21, 22, 25, 27 ja 28 artikla. Lisäksi 32 artiklassa säädetään, että sen vastaanottavan jäsenvaltion toimivaltainen viranomainen, jossa sivuliike sijaitsee, on vastuussa ainoastaan sivuliikkeen jäsenvaltion alueella tarjoamista palveluista. Kotijäsenvaltio on edelleen vastuussa palveluista, jotka sivuliike tarjoaa sen sijaintijäsenvaltion ulkopuolella. Tätä kohtaa sovelletaan sekä sijoituspalveluyrityksiin että luottolaitoksiin. Direktiivin 33 artiklasta neuvosto on poistanut tarpeettoman viittauksen välilliseen pääsyyn markkinoille. Artiklan 3 kohta on myös poistettu, koska 42 artiklan 1 kohta tekee sen tarpeettomaksi. Direktiivin 34 artiklassa keskeinen muutos on ilmaisun "mahdollisuus" korvaaminen ilmaisulla "oikeus", jotta sijoituspalveluyritykset voivat toimia joustavammin. Artiklaan on sisällytetty uusi kohta, jossa selvennetään selvitysjärjestelmien valvojina toimivien kansallisten keskuspankkien tai kyseisten järjestelmien muiden valvontaviranomaisten toimivaltaa. Komitologiasäännös on poistettu, jotta se ei vaikeuta selvitysjärjestelmiä koskevia tulevia toimenpiteitä. Direktiiviin on sisällytetty uusi 35 artikla, jossa säädetään keskusvastapuolta ja monenkeskisen kaupankäyntijärjestelmän selvitysjärjestelmiä koskevat säännökset. III Osasto - Säännellyt markkinat 36 artikla Yhteisessä kannassa on muutettu toimilupaa ja sovellettavaa lainsäädäntöä koskevia säännöksiä sijoituspalveluyrityksiin sovellettavien vastaavien säännösten mukaisesti. Artiklassa painotetaan myös markkinan ja markkinan ylläpitäjän eroa. 37 artikla Yhteisessä kannassa on muutettu komission ehdotuksen sanamuotoa säännellyn markkinan hallinnoinnin vaatimusten selventämiseksi. Taloudellisia resursseja käsitellään 39 artiklan ensimmäisen kohdan f alakohdassa, ja niitä ei varmisteta komiteamenettelyn kautta vaan tarkistamalla sijoituspalveluyritysten ja luottolaitosten omien varojen riittävyydestä annettua direktiiviä 93/6/ETY. 38 artikla Yhteisessä kannassa on korvattu komission ehdotuksessa käytetty ilmaisu "todellinen valta säännellyillä markkinoilla" ilmaisulla "merkittävä valta säännellyn markkinan hallinnoinnissa". Artiklan 2 kohdassa viitataan säännellyn markkinan sijaan säännellyn markkinan ylläpitäjään. 39 artikla Artiklan ensimmäisen kohdan d alakohdan sanamuotoa on muutettu ja siitä on poistettu vaatimus säännellyn markkinan sääntöjen hyväksyttämisestä etukäteen toimivaltaisella viranomaisella. Kuten edellä mainittiin, tässä artiklassa säädetään myös säänneltyä markkinaa koskevista taloudellisista resursseista. 40 artikla Yhteisestä kannasta on poistettu vaatimus hyväksyttää etukäteen toimivaltaisilla viranomaisilla säännöt, jotka koskevat rahoitusvälineiden ottamista kaupankäynnin kohteeksi. Artiklan 6 kohtaan on myös lisätty uusi luetelmakohta, joka koskee säännellyn markkinan vastuulle kuuluvia järjestelyjä, joilla helpotetaan sen jäsenten tai osapuolten pääsyä yhteisön oikeuden mukaisesti julkistettuihin tietoihin. 41 artikla Yhteiseen kantaan on lisätty säännös, jonka mukaan jäsenvaltioiden toimivaltaisten viranomaisten (lukuun ottamatta rahoitusvälineellä käytävän kaupan keskeyttämistä tai lopettamista vaatinutta viranomaista) on kaupankäynnin keskeyttämisestä tai lopettamisesta tiedon saatuaan vaadittava keskeyttämään tai lopettamaan kaupankäynti rahoitusvälineellä niillä säännellyillä markkinoilla ja monenkeskisissä kaupankäyntijärjestelmissä, joiden toimintaa ne valvovat. 42 artikla Yhteisessä kannassa tämän artiklan 2 kohdassa on korvattu joustavammalla järjestelmällä komission ehdottamat hyväksyttävien vastapuolien pääsyä säännellyille markkinoille koskevat rajoitukset. Tekstistä on poistettu myös tarpeettomat viittaukset välillisiin jäseniin tai osapuoliin. Uudessa kohdassa säädetään myös säänneltyjen markkinoiden toisten jäsenvaltioiden alueella toteuttamista järjestelyistä. Tämä vastaa sijoituspalveluyrityksiin sovellettavaa lähestymistapaa. 43 artikla Säännellyn markkinan sääntöjen ja muiden oikeudellisten velvollisuuksien noudattamisen valvontaa koskevaa artiklaa on muutettu yhteisessä kannassa. Valvonnan tulisi kohdistua sen varmistamiseen, että markkinoiden osapuolet ja jäsenet noudattavat niiden sääntöjä, eikä jäsenten toteuttamien liiketoimien valvontaan. Tekstiä on muutettu sen selventämiseksi, että väärinkäytön tutkinnasta ja syytetoimista vastaava viranomainen ei välttämättä ole sama kuin säännellyn markkinan toimivaltainen viranomainen. Säännöksen mukaan viranomaiselle on ilmoitettava ainoastaan järjestelmän sääntöjen merkittävät rikkomiset. 44 ja 45 artikla Näissä artikloissa säännellyille markkinoille annetaan mahdollisuus veloittaa kauppojen sisäisiltä toteuttajilta korvaus pääsystä järjestelmissään julkistettaviin hintatarjouksiin. 44 artiklan 2 kohtaa on muutettu kattavammaksi, ja siinä annetaan mahdollisuus myöntää poikkeuksia markkinamallin sekä toimeksiantojen tyypin tai suuruuden perusteella. Myös 45 artiklan 2 kohtaa on muutettu, ja siinä annetaan mahdollisuus yksityiskohtaisten tietojen julkistamisen viiveellä transaktioiden koon lisäksi myös niiden tyypin perusteella. Komitologiasäännöstä on yksinkertaistettu. 46 artikla Keskusvastapuolia ja selvitysjärjestelmiä koskevaan artiklaan on sisällytetty 35 artiklan tapaan uusi kohta, jolla pyritään ehkäisemään tarpeetonta valvontaa. 47 artikla Neuvoston tekemän muutoksen mukaan komissio päivittää verkkosivullaan olevaa säänneltyjen markkinoiden luetteloa aina, kun jäsenvaltiot ilmoittavat omiin luetteloihinsa tehtävistä muutoksista. IV osasto - Toimivaltaiset viranomaiset Direktiivin IV osaston kolmeen lukuun on tehty muutoksia. Ensimmäisessä luvussa viitataan viranomaisten nimeämiseen, valtuuksiin ja oikeussuojamenettelyihin. Siinä säädetään myös näiden viranomaisten velvoitteesta tehdä yhteistyötä kansallisella tasolla sekä salassapitovelvollisuutta koskevista säännöistä. Toisessa luvussa säädetään eri jäsenvaltioiden toimivaltaisten viranomaisten välistä yhteistyötä koskevista säännöistä; lukuun sisältyy säännökset yhteistyöstä ja rajatylittävästä tietojenvaihdosta. Kolmannessa luvussa säädetään yhteistyöstä kolmansien maiden kanssa. I Luku - Nimeäminen, valtuudet ja oikeussuojamenettelyt 48 artikla Tehtävien siirtoa koskevaa säännöstä on yhteisessä kannassa muutettu täsmällisemmäksi. Tehtävien siirtäminen muille yksiköille kuin nimetyille viranomaisille ei ole mahdollista julkisen vallan tai harkintavallan käytön osalta. 49 artikla Tällä artiklalla korvataan komission ehdotuksen 45 artiklan 3 kohta. Velvoitetta on laajennettu kattamaan myös tässä direktiivissä tarkoitettujen toimivaltaisten viranomaisten yhteistyö eläkerahastojen, yhteissijoitusyritysten sekä vakuutus- ja jälleenvakuutusedustajien valvonnasta vastaavien toimivaltaisten viranomaisten kanssa. 50 artikla Neuvosto on yhdenmukaistanut tämän artiklan sisäpiirikaupoista ja markkinoiden manipuloinnista (markkinoiden väärinkäyttö) annetun Euroopan parlamentin ja neuvoston direktiivin 2003/6/EY 12 artiklan kanssa. Artiklan 1 kohdan m alakohtaan on lisätty uusi valtuutus, joka sallii tilintarkastajien tai asiantuntijoiden suorittaa tarkastuksia. Tämä on tarpeen komission ehdotukseen sisältyvien oikeuksien ja valtuuksien täydentämiseksi. Komission ehdotuksen 46 artiklan 2 kohta, jossa säädetään toimivaltaisten viranomaisten tarpeesta ylläpitää riittäviä resursseja, on korvattu uudella johdanto-osan 52 kappaleella sisäpiirikaupoista ja markkinoiden manipuloinnista (markkinoiden väärinkäyttö) annetun Euroopan parlamentin ja neuvoston direktiivin 2003/6/EY mukaisesti. 53 artikla Jäsenvaltioilla ei ole enää velvollisuutta perustaa oikeussuojamenettelyjä vaan edistää niiden käyttöönottoa. 54 artikla Tähän artiklaan on yhteisessä kannassa lisätty kolme uutta kohtaa. Artiklan 3 ja 4 kohdassa säädetään luottamuksellisten tietojen käytöstä. Artiklan 3 kohta, jossa säädetään salassapitovelvollisuudesta, on pääosin yhdenmukainen markkinoiden väärinkäytöstä annetun direktiivin 2003/6/EY 16 artiklan 2 kohdan viimeisen alakohdan kanssa. Artiklan 4 kohdassa säädetään, missä määrin tietoja saa toimittaa, ja se on sisällöltään selkeämpi ja johdonmukaisempi kuin komission ehdotuksen 54 artikla. Sanamuotoa on mukautettu erityisesti 48 artiklan (jäsenvaltiot voivat nimetä useamman kuin yhden toimivaltaisen viranomaisen) ja 56 artiklan (jäsenvaltioiden on nimettävä yhteysviranomainen yhteistyötä ja tietojenvaihtoa varten) uuteen rakenteeseen. Artiklan 5 kohdassa todetaan, että tämä artikla ei estä toimivaltaisia viranomaisia vaihtamasta tai toimittamasta kansallisen lainsäädännön mukaisesti luottamuksellisia tietoja, joita ei ole saatu toisen jäsenvaltion toimivaltaiselta viranomaiselta. II Luku - Jäsenvaltioiden toimivaltaisten viranomaisten välinen yhteistyö 56 artikla Neuvosto on asettanut jäsenvaltioille velvoitteen nimetä yksi toimivaltainen viranomainen yhteysviranomaiseksi yhteistyön ja erityisesti tietojenvaihdon helpottamiseksi ja nopeuttamiseksi. Uuden 2 kohdan mukaan vastaanottavan ja kotijäsenvaltion toimivaltaisten viranomaisten on varmistettava yhteistyö rajatylittävillä säännellyillä markkinoilla, kun kotijäsenvaltiossaan toimiluvan saanut säännelty markkina on toteuttanut järjestelyjä vastanottavassa jäsenvaltiossa ja sen toiminnasta on tullut merkittävää kyseisen vastaanottavan jäsenvaltion arvopaperimarkkinoiden tilanne huomioon ottaen. Uudessa 6 kohdassa säädetään täytäntöönpanotoimenpiteistä niiden perusteiden vahvistamiseksi, joiden nojalla toisen jäsenvaltion säänneltyjen markkinoinnin toiminnan voidaan katsoa olevan merkittävää. Komission ehdotukseen sisältynyt 53 artikla on tekstin selventämiseksi jaettu kahteen osaan 57 ja 59 artiklaksi. Yhteisen kannan 57 artiklassa annetaan säännellyn markkinan toimivaltaiselle viranomaiselle mahdollisuus olla suoraan yhteydessä kyseisen markkinan etäjäseniin. Direktiivin 58 artiklan rakennetta on muutettu. Siinä säädetään ainoastaan jäsenvaltioiden välisestä, yhteysviranomaisten kautta tapahtuvasta tietojenvaihdosta. Komissio voi toteuttaa täytäntöönpanotoimenpiteitä, jotka koskevat toimivaltaisten viranomaisten väliseen tietojenvaihtoon liittyviä menettelyjä. Yhteisen kannan 62 artiklassa neuvosto on laajentanut vastaanottavan jäsenvaltion viranomaisten valtuuksia ryhtyä varotoimenpiteisiin sivuliikkeiden, säänneltyjen markkinoiden ja monenkeskisten kaupankäyntijärjestelmien osalta. III Luku - Yhteistyö kolmansien maiden kanssa 63 artikla Tähän artiklaan tehdyt muutokset vastaavat IV osaston uutta rakennetta. V Osasto - Loppusäännökset 65 artikla Artiklan 1 kohdassa säädetyn kertomuksen antamisajankohtaa on yhteisessä kannassa aikaistettu kahdella vuodella. Artiklaan on lisätty 2 kohta, jossa komissio velvoitetaan antamaan kertomus 27 artiklan (kauppaa edeltävät avoimuusvaatimukset) soveltamisesta. Artiklan 3 kohdan mukaan komissio antaa lisäksi kertomuksen * sijoituspalveluja tarjoavien ja/tai sijoitustoimintaa harjoittavien, yritykseen sidoksissa olevien asiamiesten nimittämistä koskevien sääntöjen asianmukaisuudesta, erityisesti heidän valvontansa osalta; * siitä, onko tarkoituksenmukaista jatkaa 2 artiklan 1 kohdan i alakohdan nojalla tapahtuvaa tämän direktiivin soveltamisalan ulkopuolelle jättämistä. Uuden 4 kohdan mukaan komission on annettava kertomus edistymisestä niiden esteiden poistamisessa, jotka saattavat haitata niiden tietojen, jotka kauppapaikkojen on julkaistava, kokoamista Euroopan tasolla. Tässä yhteydessä on syytä muistuttaa, että johdanto-osan 33 kappaleen mukaan terve kilpailu edellyttää markkinaosapuolten ja sijoittajien voivan vertailla hintoja, jotka kauppapaikkojen (muun muassa säänneltyjen markkinoiden, monenkeskisten kaupankäyntijärjestelmien ja välittäjien) on julkaistava. Tämän vuoksi suositellaan, että jäsenvaltiot poistavat kaikki esteet, jotka saattavat estää asiaankuuluvien tietojen yhdistämisen eurooppalaisella tasolla ja niiden julkaisemisen. Uuden 5 kohdan mukaan komissio antaa kertomuksen välittäjiltä yhteisön oikeuden mukaisesti edellytettyä ammatillista vastuuvakuutusta koskevien vaatimusten tarkoituksenmukaisuudesta. Kertomusten perusteella komissio voi tarvittaessa ehdottaa tämän direktiivin tarkistamista. 66 artikla Komission ehdotuksen 61 artiklaa ei ole muutettu. 67 artikla Yhteisessä kannassa on muutettu komission ehdotuksen 62 artiklaa. Tarvittavat tekniset muutokset on tehty direktiivin 93/6/ETY 3 artiklan 4 kohtaan sekä niiden sijoituspalveluyritysten pääomavaatimuksiin, jotka ainoastaan tarjoavat sijoitusneuvontaa ja/tai ottavat vastaan ja välittävät sijoittajien toimeksiantoja siten, että niillä ei ole hallussaan asiakkaittensa varoja tai arvopapereita, ja joilla tämän vuoksi ei ole koskaan velkaa asiakkaillensa ja joihin sovelletaan direktiivin 93/6/ETY mukaista erityisjärjestelmää. Nämä sijoituspalveluyritykset voivat valita alkupääoman vähimmäisvaatimuksen, ammatillisen vastuuvakuutuksen tai niiden yhdistelmän. Näihin henkilöihin sovelletaan vähemmän tiukkaa järjestelmää, jos heidät on rekisteröity vakuutusedustuksesta annetun direktiivin 2002/92/EY mukaisesti ja he ovat kyseisen direktiivin vaatimusten alaisia. 68 artikla Pankkidirektiivin liitteeseen I yhteisessä kannassa tehdyt muutokset poikkeavat komission ehdotukseen sisältyneistä muutoksista. Liitteeseen on uusiin toimintoihin tai rahoitusvälineisiin tehtävien viittausten sijaan lisätty uusi virke, jonka mukaan tämän direktiivin liitteessä I olevassa A ja B osassa lueteltuja palveluja ja toimia koskee pankkidirektiivin mukainen vastavuoroinen tunnustaminen silloin, kun viitataan tämän direktiivin liitteessä I olevassa C osassa lueteltuihin rahoitusvälineisiin. 69 ja 70 artikla Näitä artikloita ei ole juuri muutettu komission ehdotukseen verrattuna. Täytäntöönpanoajanjaksoa on pidennetty 18:sta 24:een kuukauteen. 71 artikla Neuvosto on lisännyt teknisen siirtymäsäännöksen, jolla edistetään uuden direktiivin sujuvaa voimaantuloa. LIITE I A osa Yhteisessä kannassa on yksinkertaistettu sijoituspalvelujen luetteloa, koska jotkin määritelmät sisältyvät 4 artiklaan. Tämän lisäksi 6 kohta on jaettu kahteen osaan. B osa Tähän osaan on lisätty uusi palvelu: merkintäsitoumuksia koskevat palvelut. C osa Rahoitusvälineiden luettelon sanamuotoa on selvennetty erityisesti hyödykejohdannaisten osalta. LIITE II Yhteisessä kannassa on muutettu hieman ammattimaisiksi katsottavien asiakasryhmien luetteloa sisällyttämällä siihen hyödykejohdannaissopimuksia omaan lukuunsa ostavat ja myyvät yritykset sekä muut yhteisösijoittajat. 4. PÄÄTELMÄ Komissio katsoo, että neuvoston 8 päivänä joulukuuta 2003 hyväksymä yhteinen kanta noudattaa 29 päivänä marraskuuta 2002 annetun komission ehdotuksen tavoitteita ja henkeä. Komissio katsoo myös, että yhteinen kanta ratkaisee Euroopan parlamentin esiin tuomat keskeiset ongelmat ja noudattaa joidenkin parlamentin tarkistusten keskeisiä osia. Komissio uskoo, että yhteisellä kannalla saavutetaan hyvä tasapaino. Komissio voi näin ollen suosittaa tätä yhteistä kantaa Euroopan parlamentin hyväksyttäväksi.